[image: image1.jpg]


     
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 30.septembrī    
      






Nr.9

2.3.p.

Par Olaines novada pašvaldības apbalvojuma piešķiršanu Olaines pirmsskolas izglītības iestādes “Magonīte” skolotājai logopēdei Initai Krastiņai

Tiek dots vārds: Dmitrijam Ivanovam

Olaines novada pašvaldībā saņemta Olaines pirmsskolas izglītības iestādes “Magonīte” 2026.gada 4.septembra vēstule Nr. PIIM/1.-7/26/150-ND “Par Olaines pirmsskolas izglītības iestādes “Magonīte” skolotāja logopēda Initas Krastiņas apbalvošanu” ar lūgumu apbalvot Olaines pirmsskolas izglītības iestādes “Magonīte” skolotāju logopēdi Initu Krastiņu, personas kods_, ar Atzinības rakstu par ilggadēju, profesionālu un godprātīgu darbu, ieguldījumu pirmsskolas izglītības darbā, bērnu izglītošanā un iestādes stratēģisko mērķu sasniegšanā.
Skolotāja logopēde Inita Krastiņa strādā Olaines pirmsskolas izglītības iestādē “Magonīte” no 1996.gada. Savā profesionālajā darbā ir sasniegusi augstus kvalitātes radītājus. Vienmēr ir darba izpildes precizitāte un kvalitāte, augsta atbildības sajūta, iniciatīva darba izpildes pilnveidošanā. Atbildīgi plāno un kvalitatīvi veic pedagoģisko procesu. 
Aktīvi darbojas pedagoģiskajā padomē, līdzdarbojas izglītības iestādes darbības plānošanā un rezultātu izvērtēšanā. Regulāri pilnveido un prasmīgi pielieto iegūtās zināšanas un prasmes savā praktiskajā darbā, izglītojamo runas, valodas traucējumu diagnosticēšanā, valodas traucējumu koriģējoši attīstošā darbībā. Mērķtiecīgi un efektīvi izmanto dažādas metodes un pieejas pirmsskolas izglītības programmu īstenošanā, nodrošinot mācību sasniegumu izaugsmi visiem izglītojamajiem. Dalās savā pieredzē un labās prakses piemēriem ar kolēģiem, konsultē izglītojamo vecākus un pedagogus par bērnu runas un valodas attīstīšanu. Inita Krastiņa ar savu profesionālo meistarību ir devusi nozīmīgu ieguldījumu iestādes attīstībā.
Ņemot vērā iepriekš minēto, Sociālo, izglītības un kultūras jautājumu komitejas 2026.gada 16.septembra sēdes protokolu Nr.9, Olaines novada domes 2015.gada 20.maija nolikuma Nr. 7 “Olaines novada pašvaldības apbalvojumu nolikums” 2.2., 4., 8. un 16.1.punktu un, pamatojoties uz Pašvaldību likuma 10.panta pirmās daļas 21.punktu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj: 
1. Piešķirt Olaines novada pašvaldības apbalvojumu – Atzinības rakstu Olaines pirmsskolas izglītības iestādes “Magonīte” skolotājai logopēdei Initai Krastiņai par ilggadēju, profesionālu un godprātīgu darbu, ieguldījumu pirmsskolas izglītības darbā, bērnu izglītošanā un iestādes stratēģisko mērķu sasniegšanā.
2. Pilnvarot Olaines novada pašvaldības domes priekšsēdētāju Andri Bergu pasniegt Olaines pirmsskolas izglītības iestādes “Magonīte” skolotājai logopēdei Initai Krastiņai Atzinības rakstu.

